PÁLYÁZATI FELHÍVÁS

Csíkszereda Városháza pályázatot hirdet a 2024-ben megrendezésre kerülő kulturális programok támogatására.

**A támogató intézmény megnevezése:** Csíkszereda Megyei Jogú Város Polgármesteri Hivatala – Csíkszereda, Vár tér 1. szám, 530110, adószám: 4245747, tel.: 0266 315120, fax: 0266 371464, 0266371165, e-mail: [varoshaza@szereda.ro](mailto:varoshaza@szereda.ro), [www.szereda.ro](http://www.szereda.ro/)

**Jogszabályok:**

- 2005/350-es számú törvény a közalapból finanszírozott, non profit szervezetektevékenységének vissza nem térítendő támogatása, az utólagos módosításokkal és kiegészítésekkel;

- 2022/286-es számú törvény a 1998/51-es számú kormányrendelet a kulturális programok és tervezetek finanszírozási; rendszerének javításáról, az utólagos módosításokkal és kiegészítésekkel;

- 2006/273-as számú törvény a helyi közpénzügyekről;

- 57/2019 Közigazgatási Kódex;

# A versenypályázatban részt vehetnek: csíkszeredai jogi személyiséggel rendelkező civil szervezetek – intézmények, alapítványok, egyesületek, szervezetek.

A vissza nem térítendő támogatás nem használható jövedelemszerzés céljára.

# A kérelmezőknek teljesíteni kell a következő feltételeket:

a. a pályázó egyesület, alapítvány székhelye Csíkszeredában van

b. ne legyen tartozása, adóhátráléka az állam, az állami társadalombiztosítási, valamint Csíkszereda Megyei Jogú Város irányába

c. a korábbi támogatási szerződésben foglaltaknak eleget tett

d. a pályázott program elszámolható költségeire nem igényel támogatást más intézménytől

e. saját forrásból biztosítja projekt megvalósulásához szükséges 10% önrészt, ez az összeg nem igényelhető pályázati úton más intézménytől

f. a pályázat Csíkszereda területén valósul meg, vagy Csíkszeredát képviseli országos és nemzetközi kiállításokon (3. B pont)

g. az előző évi pénzügyi mérleg mellékelése, az illetékes pénzügyi hatóság által láttamozva

A pályáztató igényelhet a pályázótól minden olyan dokumentumot, amely megítélése szerint a fent említett feltételeknek való megfelelés ellenőrzéséhez szükséges.

**Nem pályázhatnak azon civil szervezetek, akik:**

a. fizetésképtelenek

b. végleges bírósági döntés értelmében zárolták bankszámláikat

c. közpénzekből történő támogatási szerződést szegtek

d. hamisan nyilatkoztak a valós pénzügyi helyzetüket illetően

e. adóhátralékuk van

f. bizalommal való visszaélésért, hamis ügyvitelért, csalásért, sikkasztásért, megvesztegetésért, hamis tanúzásért, hamisításért, pénzalapok rendeltetésellenes felhasználásáért folyik eljárás ellenük.

g. felszámolási kezdeményezés alatt állnak, vagy felszámolásuk folyamatban van, az érvényes jogszabályok szerint

h. nem mellékelik a pályázati kérelem nyilatkozatait

**Egy kérelmező kategóriánként csak 1 pályázati kérelmet nyújthat be!**

**I. Kulturális pályázatok – Pályázható programok:**

**1. Hagyományápolás:** rendszeres vagy eseti műkedvelő hagyományőrző programok – népzene, néptánc, kézműves foglalkozások szervezése, valamint népművészeti örökségünk bemutatását célzó rendezvények támogatása.

**Keretösszeg: 40.000,00 lej**

**2. Kortárs-zene**: koncertek, előadások szervezése.

**Keretösszeg: 8.000,00 lej**

**3. A. Képző- és fotóművészetek**: kiállítások szervezésének, katalógusok kiadásának résztámogatása.

**Keretösszeg: 10.000,00 lej**

**3. B.** **Képzőművészet**: Csíkszeredát képzőművészetek által promováló helyi, országos és nemzetközi projektek.

**Keretösszeg: 35.000,00 lej**

**4. Környezeti nevelési- és helyismereti programok:** környezeti nevelési programok és túrák szervezése, melyeknek célja a környezeti értékek tudatosítása, illetve a környéken jellegzetes növény- és állatvilág eredeti élőhelyén való megismerése. Tematikus programok szervezése, amelyeknek célja a Csíkszereda történelmi- és kulturális értékeinek megismerése.

**Keretösszeg: 20.000,00 lej**

**5. Tanórán kívüli iskolai programok az ismeretek elmélyítésének érdekében és tantárgyversenyeken való részvétel:** a tanórán kívüli iskolai programok célja az ismeretek elmélyítése, a tehetségek ápolása, a diákok tantárgyversenyekre való felkészítése, tantárgyversenyek és szakkörök megszervezése.

**Keretösszeg: 50.000,00 lej**

**6.A. Prevenciós pályázatok - mentálhigiénés programok a csíkszeredai oktatási intézmények pedagógusai számára**

**Keretösszeg: 150.000,00 lej**

**6.B. Prevenciós pályázatok - oktatási intézmények közreműködésével**

**Keretösszeg: 30.000,00**

**6.C. Prevenciós pályázatok - oktatófilm készítése**

**Keretösszeg: 35.000,00**

**7. Oktatási-nevelési, felnőttoktatási képzések szervezése**

**Keretösszeg: 55.000,00 lej**

**8. Sürgősségi alap**

**Keretösszeg: 17.000,00 lej**

**II. Kiemelt éves kulturális rendezvények, együttműködésben kulturális programszolgáltatókkal**

**1. Klasszikuszene-programok**

**Keretösszeg: 140.000,00 lej**

**2. Jazz-zene programok**

**Keretösszeg: 200.000,00 lej**

**III. Gyermek és ifjúsági programok:** alkalmi és rendszeres foglalkozások szervezése óvodáskorú, általános és középiskolás diákok számára (3-18 év), a szabadidő hasznos eltöltését célzó, készségfejlesztő, oktató-nevelő tevékenységek, kézműves foglalkozások, játszóházak, gólyabálok, iskolanapi rendezvények résztámogatása.

**Keretösszeg: 60.000,00 lej**

A pályázatok leadási határideje: **2024. április 10., szerda,**

Második szakasz –későbbi meghirdetéssel a fennmaradó összeg függvényében.

Eredményhirdetés: **2024. április 26.,** a www.szereda.ro honlapon.

A programok futamideje: **2024. május 8. – 2024. december 6.**

A pályázóknak jogukban áll kifogást emelni a beadványok elbírálásának megszervezése és lefolytatása szabályosságát illetően, és benyújtani fellebbezésüket a pályáztató székhelyén legkésőbb 3 nappal az eredmény közlése után.

**A támogatás elnyerésének feltételei:**

1. A pályázatnak tartalmaznia kell a kitöltött pályázati űrlapot és a szükséges mellékleteket.
2. A pályázat benyújtásakor / elszámolásakor a pályázónak bizonyítania kell, hogy rendelkezik a pályázati összköltségvetés legalább 10%-ával.

**A pályázat érvénytelen ha:**

1. a. nem érkezett be a felhívásban meghirdetett határidőig;
2. b. a pályázati iratcsomó hiányos, vagy a megadott 2 napos határidőn belül nem történik meg a hiánypótlás;
3. c. a pályázat nem a felhívásban közzétett célra volt benyújtva;
4. d. a pályázó szervezet nem a pályázati űrlapon és a törvény által kért mellékletek csatolásával nyújtotta be;
5. e. a pályázati űrlapon és az előírt mellékleteken nem szerepel a pályázó törvényes képviselőjének aláírása és pecsétje;
6. f. a pályázó köteles a program lejártát követő 30 napon belül benyújtani az elszámolást

Nem pályázhatnak azon szervezetek, amelyek korábbi pályázás esetén a szerződés feltételeinek nem tettek eleget.

**A pályázatra történő jelentkezés** egyben a kiírásban szereplő feltételek elfogadását is jelenti.

**A pályázatot** lezárt borítékban kérjük benyújtani. A borítékra kérjük írják rá a pályázó szervezet hivatalos nevét.

A pályázatok leadását személyesen, emailben vagy postai úton az alábbi címre várjuk:

## CSÍKSZEREDA POLGÁRMESTERI HIVATALA,

## Csíkszereda 530110, Vár tér 1. szám

**Kulturális, sport, ifjúsági és tanügyi osztály, 145-ös terem**

**e-mail:** [galmaria@szereda.ro](mailto:galmaria@szereda.ro) **vagy varoshaza@szereda.ro**

A pályázati kérelemhez szükséges űrlapok, bővebb információk a fenti címen és az alábbi elérhetőségeken kaphatók: tel.: 0266-315 120/134, e-mail:[**galmaria@szereda.ro**](mailto:galmaria@szereda.ro)**,** [www.szereda.ro](http://www.szereda.ro/).

A pályázati felhívás Románia Hivatalos Közlönyének 44/06.03.2024-ai számában jelent meg.